
Европейският парламент,
–	като взе предвид предложението на Комисията до Парламента и до Съвета (COM(2021)0281),
–	като взе предвид член 294, параграф 2 и член 114 от Договора за функционирането на Европейския съюз, съгласно които Комисията е внесла предложението в Парламента (C9‑0200/2021),
–	като взе предвид член 294, параграф 3 от Договора за функционирането на Европейския съюз,
–	като взе предвид становището на Европейския икономически и социален комитет от 20 октомври 2021 г.[footnoteRef:1], [1:  	OВ C 105, 4.3.2022 г., стр. 81. ] 

–	като взе предвид становището на Комитета на регионите от 13 октомври 2021 г.[footnoteRef:2], [2:  	OВ C 61, 4.2.2022 г., стр. 42.] 

—	като взе предвид временното споразумение, одобрено от компетентната комисия съгласно член 74, параграф 4 от своя Правилник за дейността, и поетия с писмо от 6 декември 2023 г. ангажимент на представителя на Съвета за одобряване на позицията на Парламента в съответствие с член 294, параграф 4 от Договора за функционирането на Европейския съюз,
–	като взе предвид член 59 от своя Правилник за дейността,
–	като взе предвид становищата на комисията по вътрешния пазар и защита на потребителите, комисията по правни въпроси и комисията по граждански свободи, правосъдие и вътрешни работи,
–	като взе предвид доклада на комисията по промишленост, изследвания и енергетика (A9-0038/2023),
1.	приема изложената по-долу позиция на първо четене;
2.	приема за сведение изявленията на Комисията, приложени към настоящата резолюция;
3.	приканва Комисията да се отнесе до него отново, в случай че замени своето предложение с друг текст, внесе или възнамерява да внесе съществени промени в това предложение;
4.	възлага на своя председател да предаде позицията на Парламента съответно на Съвета и на Комисията, както и на националните парламенти.







P9_TC1-COD(2021)0136
Позиция на Европейския парламент, приета на първо четене на 29 февруари 2024 г. с оглед на приемането на Регламент (ЕС) 2024/... на Европейския парламент и на Съвета за изменение на Регламент (ЕС) № 910/2014 по отношение на създаването на европейска рамка за цифрова самоличност
(Тъй като беше постигнато споразумение между Парламента и Съвета, позицията на Парламента съответства на окончателния законодателен акт, Регламент (ЕС) 2024/1183.)



ПРИЛОЖЕНИЕ КЪМ ЗАКОНОДАТЕЛНАТА РЕЗОЛЮЦИЯ
Изявление на Комисията относно член 45 във връзка с приемането на Регламент (ЕС) 2024/1183[footnoteRef:3] [3:  	OВ L, 2024/1183, 30.4.2024 г., ELI: http://data.europa.eu/eli/reg/2024/1183/oj.] 

Комисията приветства постигнатото споразумение, в което според нея се пояснява, че от уеб браузърите се изисква да осигуряват поддръжка и оперативна съвместимост на квалифицираните удостоверения за автентичност на уебсайтове (QWAC) единствено с цел показване на данните за самоличност на собственика на уебсайта по лесен за ползване начин. Според Комисията това задължение не предопределя методите, използвани за показване на такива данни за самоличност.

Комисията приветства постигнатото споразумение, в което според нея се пояснява, че изискването уеб браузърите да разпознават QWAC не ограничава собствените политики за сигурност на браузърите и че член 45, както е предложен, оставя на уеб браузърите да запазят и прилагат свои собствени процедури и критерии, за да запазят и запазят неприкосновеността на онлайн комуникациите чрез криптиране и други доказани методи. Комисията разбира проекта на член 45 като неналагащ задължения или ограничения за начина, по който уеб браузърите установяват криптирана връзка с уебсайтове или удостоверяват автентичността на криптографските ключове, използвани при установяването на тези връзки.

Комисията припомня, че в съответствие с точка 28 от Междуинституционалното споразумение между Европейския парламент, Съвета на Европейския съюз и Европейската комисия за по-добро законотворчество от 13 април 2016 г. Комисията ще използва експертни групи, ще се консултира с целевите заинтересовани страни и ще провежда обществени консултации, когато е целесъобразно.

[bookmark: _GoBack]Изявление на Комисията относно ненаблюдаемостта във връзка с приемането на Регламент (ЕС) 2024/1183[footnoteRef:4] [4:  	OВ L, 2024/1183, 30.4.2024 г., ELI: http://data.europa.eu/eli/reg/2024/1183/oj.] 

Комисията приветства постигнатото споразумение, което според нея потвърждава, че настоящият регламент за изменение не позволява обработването на лични данни, съдържащи се в или произтичащи от използването на европейския портфейл за цифрова самоличност от доставчиците на портфейли за цели, различни от предоставянето на портфейлни услуги. 

Комисията също така приветства включването на понятието за ненаблюдаемост в съображение 11в от проекта за регламент за изменение, което следва да попречи на доставчиците на портфейли да събират и виждат подробности за ежедневните трансакции на ползвателите. Комисията е на мнение, че това понятие означава, че не следва да има корелация на данните между различните услуги за целите на локализирането или проследяването на ползвателите или за определяне, анализиране и прогнозиране на личното поведение, интереси или навици. 

Същевременно Комисията признава, че при пълно спазване на Регламент (ЕС) 2016/679 доставчиците на европейски портфейли за цифрова самоличност могат да имат достъп до определени категории лични данни с изричното съгласие на ползвателя, например за да се гарантира непрекъснатост на предоставянето на портфейлни услуги или за да се защитят потребителите от смущения в тяхното предоставяне. Тези данни следва да бъдат ограничени до необходимото за всяка конкретна цел“.

